b"\n_START_ARTICLE_\nJianwen\n_START_SECTION_\nBiografia\n_START_PARAGRAPH_\nVa ascendir al tron el 1398, a l'edat de 21 anys. Era un jove amable i estudi\xc3\xb3s, per\xc3\xb2 el seu regnat va ser breu i turbulent. Va tractar de reduir el poder dels seus oncles, els pr\xc3\xadnceps hereditaris, la qual cosa va provocar la revolta del seu oncle el pr\xc3\xadncep de Yan, quart fill de Hongwu, i comandant de les tropes de la important regi\xc3\xb3 septentrional. Contra totes les possibilitats, les improvisades tropes del pr\xc3\xadncep rebel van prendre i van incendiar Nanqu\xc3\xadn. L'emperador, la seva jove esposa i el seu fill primog\xc3\xa8nit van morir a l'incendi del palau imperial. Als tres cossos carbonitzats presentats a l'emperador Yongle no se'ls va donar un enterrament complet i no hi ha cap tomba coneguda de l'emperador Jianwen. _NEWLINE_El pr\xc3\xadncep de Yan va empresonar a l'altre fill de l'emperador, el petit pr\xc3\xadncep Zhu Wenguei, i va usurpar el tron, donant al seu regnat el nom de Y\xc7\x92ngl\xc3\xa8 (\xc2\xabFelicitat Perp\xc3\xa8tua\xc2\xbb). El cad\xc3\xa0ver de Jianwen mai va ser trobat i popularment es va creure que havia fugit del pa\xc3\xads o sobreviscut sota la disfressa de monjo. Algunes parts del text de la 'Hist\xc3\xb2ria de Ming, hist\xc3\xb2ria autoritzada de la dinastia Ming, esmenten que una de les raons de per qu\xc3\xa8 l'emperador Y\xc7\x92ngl\xc3\xa8 va patrocinar l'almirall Zheng He per fer els \xc2\xabviatges de tresors\xc2\xbb al segle XV va ser perqu\xc3\xa8 l'emperador volia que Zheng He l'ajud\xc3\xa9s a cercar l'emperador Jianwen, que es creia que havia sobreviscut al sud-est asi\xc3\xa0tic. Altres documents relaten que d\xc3\xa8cades m\xc3\xa9s tard, l'emperador Jianwen va tornar al palau imperial i va viure la resta de la seva vida en un retir sense mostrarse a la llum p\xc3\xbablica."